CELEX: 32012D0816
Language: lt
Date: 1355875200000
Title: 2012/816/ES, Euratomas: 2012 m. gruodžio 19 d. Komisijos įgyvendinimo sprendimas, kuriuo iš dalies keičiamas Sprendimas 96/565/Euratomas, EB, kuriuo Švedijai leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti (pranešta dokumentu Nr. C(2012) 9547)

21.12.2012   
            
            
               LT
            
            
               Europos Sąjungos oficialusis leidinys
            
            
               L 352/59
            
         KOMISIJOS ĮGYVENDINIMO SPRENDIMAS
   2012 m. gruodžio 19 d.
   kuriuo iš dalies keičiamas Sprendimas 96/565/Euratomas, EB, kuriuo Švedijai leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti
   (pranešta dokumentu Nr. C(2012) 9547)
   (Tekstas autentiškas tik švedų kalba)
   (2012/816/ES, Euratomas)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 13 straipsnį,
   kadangi:
   
               (1)
            
            
               pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (2) 380 straipsnį tol, kol nors vienoje iš valstybių narių, kurios 1994 m. gruodžio 31 d. buvo Bendrijos narės, tokie patys sandoriai neapmokestinami, Švedija gali toliau neapmokestinti X priedo B dalies 2 punkte išvardytų autorių, menininkų ir atlikėjų paslaugų teikimo ir X priedo B dalies 1, 9 ir 10 punktuose išvardytų sandorių; į šiuos sandorius būtina atsižvelgti nustatant PVM išteklių bazę;
            
         
               (2)
            
            
               Švedijos atžvilgiu Komisija, vadovaudamasi Reglamentu (EEB, Euratomas) Nr. 1553/89, priėmė Sprendimą 96/565/Euratomas, EB (3), kuriuo Švedijai leidžiama nuo 1995 m. sausio 1 d. naudoti tam tikrus apytikrius apskaičiavimus PVM nuosavų išteklių bazei apskaičiuoti;
            
         
               (3)
            
            
               nuo 1997 m. sausio 1 d. Švedija apmokestina su autorių teisėmis ir honorarais susijusius sandorius, nurodytus Direktyvos 2006/112/EB X priedo B dalies 2 punkte; tam suteiktas leidimas turėtų nustoti galioti nuo tos datos;
            
         
               (4)
            
            
               Komisija paragino Švediją patikrinti, ar šių leidimų, suteiktų Švedijai nenurodant konkretaus laikotarpio, vis dar reikia, ir patvirtinti tai Komisijai; Švedija patvirtino, kad leidimas naudoti apytikrius apskaičiavimus sandoriams, nurodytiems Direktyvos 2006/112/EB X priedo B dalies 2 punkte, autorių teisėms ir honorarams nebetaikomas;
            
         
               (5)
            
            
               siekiant Bendrijos taisyklių aiškumo ir skaidrumo, nebeaktualios arba nebegaliojančios nuostatos turėtų būti panaikintos;
            
         
               (6)
            
            
               šiame sprendime numatytos priemonės atitinka Nuosavų išteklių patariamojo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 96/565/Euratomas, EB 2 straipsnio 2 punktas yra išbraukiamas.
   2 straipsnis
   Šis sprendimas skirtas Švedijos Karalystei.
   
      Priimta Briuselyje 2012 m. gruodžio 19 d.
      
         
            Komisijos vardu
         
         Janusz LEWANDOWSKI
         
            Komisijos narys
         
      
   
   
      (1)  OL L 155, 1989 6 7, p. 9.
   
      (2)  OL L 347, 2006 12 11, p. 1.
   
      (3)  OL L 247, 1996 9 28, p. 41.